
DE 

TIBERIO IMPERATORE. 

(ANNIS XIV-XXXVII POST NAT. CIIR.) 



§ 1. USQUE AD MORTEM GERMANICI. 

(ann. XIV— XIX.) 

1. Quam bene, vivo Augusto, sua Tiberius exsolverit munia. 

De Baiarum et Neapolis amoeno litlore, prospicitur me- 
dio mari moles ardua, visu aspera, navibus, nisi exigua 
littoris parte, inaccessa : cui nomen Caprea*. Nequicquam 
recenti militum nosirorum laude signata, servat etiam nunc 
insula horrendi senis memoriam, qui, per flagitiosissimas 
libidines, exsecrandte reliquias vitae consumpsit. Vivit 
adhuc Capreis Tiberius, Taciti stylo quasi impressa scopu- 
lis effigies. Nocuit tamen tyrannus insulae, insula tyranno. 
Scilicet nec tantus horror loci', nec tanta hominis infamia. 
Non tam scelera Tiberius Caesar in hac velut arce abdidit , 
quam hominum contemptum : expertus scilicet in omni re 
tam turpes et abjectos. 

1 Pars interior insuis amoena, ve), utait Tacitus (IV, 67), peramoena, sa- 
lubritate insignis, et ipso decembri narcisso flore nitida : totum annum 
bene olentibus plantis suavis aura. Nuper ibi repertum cxruleum specu 
ac Neronis balneorum rudera. Cf. Hoare, Classica l lour trough llaly 
and Sicily, p. 14 1. 

